Θεσσαλονίκη, 30/05/2025

**Η Lidl Ελλάς αναδεικνύει την αξία της συνεργασίας με την Εβροφάρμα σε ένα press trip στην καρδιά της ελληνικής παραγωγής**

**Με φόντο τη φύση του Έβρου, δημοσιογράφοι από Ελλάδα και Κύπρο καθώς και μέλη του #teamLidl, έζησαν από κοντά την εμπειρία παραγωγής και γνώρισαν καλύτερα τα προϊόντα ΓΑΛΠΟ.**

Η **Lidl Ελλάς**,με αφορμή την Παγκόσμια Ημέρα Γάλακτος, διοργάνωσε ένα μοναδικό **press trip** στις εγκαταστάσεις της **Εβροφάρμα**, στρατηγικού της συνεργάτη επί 22 χρόνια, στο Διδυμότειχο. Στην αποστολή συμμετείχαν συνολικά 30 δημοσιογράφοι από την Ελλάδα και την Κύπρο, καθώς και συνεργάτες από το #teamLidl, σε μία εμπειρία που ανέδειξε τη σύνδεση των ποιοτικών προϊόντων με τον τόπο και τους ανθρώπους της παραγωγής.

Η εμπειρία του **press trip** ξεκίνησε με μία συμβολική επίσκεψη στο Εθνικό Πάρκο Δέλτα του Έβρου, έναν από τους σημαντικότερους υδροβιότοπους της χώρας. Αναδεικνύοντας τον δεσμό ανάμεσα στο φυσικό περιβάλλον και την αγροδιατροφή, η εταιρεία επιβεβαίωσε για ακόμη μία φορά τη δέσμευσή της απέναντι στην τοπική κοινωνία και το περιβάλλον, μέσα από ουσιαστικές δράσεις, όπως η αναδάσωση που πραγματοποιήθηκε τον περασμένο Νοέμβριο στις πυρόπληκτες περιοχές του Έβρου σε συνεργασία με τη We4All.

Στη συνέχεια, κατά την επίσκεψη στις εγκαταστάσεις της εταιρείας **Εβροφάρμα**, οι συμμετέχοντες ξεναγήθηκαν στους χώρους παραγωγής και ενημερώθηκαν για τις σύγχρονες μεθόδους που εφαρμόζονται σε όλα τα στάδια της διαδικασίας: από τη συλλογή του γάλακτος έως την τελική συσκευασία και διανομή.

Στο πλαίσιο αυτής της επίσκεψης πραγματοποιήθηκαν παρουσιάσεις από τον **κ.** **Γιάννη Καρανάτσιο, Chief Merchandising Officer και Μέλος της Διοίκησης της Lidl Ελλάς** και τον **κ. Δημήτρη Μήτιο, Senior Purchasing Manager, Fresh & Frozen Food της Lidl Ελλάς**. Οι ομιλίες επικεντρώθηκαν στην ιστορία του brand ΓΑΛΠΟ, το πρόσφατο rebranding και τη στρατηγική συνεργασία με την Εβροφάρμα, η οποία ξεκίνησε το 2003 και εξελίσσεται δυναμικά μέχρι σήμερα. Ιδιαίτερη αναφορά έγινε στην αξία της συνεργασίας η οποία στηρίζει τη βιομηχανική ανάπτυξη της Θράκης και προωθεί την εξωστρέφεια των ελληνικών προϊόντων μέσω του διεθνούς δικτύου της Lidl. Ακολούθησε παρουσίαση από τον **κ. Χρήστο Παπαζηλάκη, Διευθύνοντα Σύμβουλο της Εβροφάρμα,** ο οποίος αναφέρθηκε στη μακρόχρονη πορεία και την επιτυχημένη ανάπτυξη της εταιρείας. Κατά τη διάρκεια των ομιλιών ανακοινώθηκε και η κυκλοφορία δύο νέων γεύσεων κεφίρ **ΓΑΛΠΟ**: κεφίρ με ροδάκινο-βερίκοκο και κεφίρ με κακάο το αμέσως επόμενο διάστημα, εμπλουτίζοντας ακόμα περισσότερο την προϊοντική γκάμα που μπορούν να βρουν οι πελάτες στα καταστήματά της, πάντα σε τιμές Lidl.

Η ξενάγηση ολοκληρώθηκε με γευσιγνωσία των προϊόντων ΓΑΛΠΟ και ένα απολαυστικό γεύμα στον φιλόξενο χώρο της εταιρείας, προσφέροντας μια ολοκληρωμένη εμπειρία ποιότητας και γεύσης.

Η **Lidl Ελλάς**, υποστηρίζοντας έμπρακτα την ελληνική παραγωγή, συνεργάζεται με περισσότερους από **400 Έλληνες προμηθευτές**, συμβάλλοντας στην ενίσχυση της ελληνικής οικονομίας τόσο εντός όσο και εκτός συνόρων. Αξιοσημείωτο είναι το γεγονός πως τα **γαλακτοκομικά** και τα **τυροκομικά** **προϊόντα** προέρχονται από **36 Έλληνες προμηθευτές**, εκ των οποίων οι 17 παράγουν τα προϊόντα ΓΑΛΠΟ και Νώμα.

Τέλος, την **Κυριακή 1η Ιουνίου**, **Παγκόσμια Ημέρα Γάλακτος**, σε ειδικά διαμορφωμένα περίπτερα στην **Πλατεία Συντάγματος** (Αθήνα) και στο **Άγαλμα του Μεγάλου Αλεξάνδρου στη Νέα Παραλία** (Θεσσαλονίκη), από τις **09:00 έως τις 15:00**, το κοινό θα έχει τη δυνατότητα να δοκιμάσει τα **προϊόντα ΓΑΛΠΟ** και να ενημερωθεί για τα οφέλη του γάλακτος στη διατροφή. Η **Lidl Ελλάς** προσκαλεί όλους να συμμετάσχουν σε αυτήν τη γιορτή γεύσης και ποιότητας.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**